Action Comics nr. 1

Action Comics nr. 1 er den aller første utgaven av det amerikanske tegneseriebladet Action Comics. Det ble utgitt i juni 1938 av DC Comics og inneholder blant annet den aller første opptreden med Supermann, som forøvrig også preger forsiden. Første nummer inneholder 11 forskjellige historier og er på 65 sider. Bladet er i ettertid blitt svært ettertraktet for samlere og er i dag ansett som verdens dyreste tegneserie. Det ble trykket i  eksemplarer og det er i 2014 antatt at det var i underkant av 50 intakte eksemplarer igjen.Telegraph - Action Comics No 1, the first to feature Superman, to be auctioned on eBay (25.7.2014)

I 2014 ble et eksemplar med meget høy kvalitet solgt for en sum tilsvarende 20 millioner kroner på eBay. Denne utgaven ble gradet til 9,0 av CGC og har blitt omtalt «som den hellige gral av tegneserier» og «Mona Lisaen av tegneserier». Tegneserien kostet 10 cent i 1938 (rundt 60 øre).VG - Førsteutgave av Superman solgt for 20 millioner kroner (2.9.2014) 

I 2011 ble et eksemplar eid av skuespilleren Nicolas Cage solgt for 12,7 millioner kroner, og året før ble et solgt for 8,6 millioner kroner.ABC Nyheter - Superman solgt for 12,7 millioner kroner (1.12.2011)  Eksemplaret som var eid av Cage ble stjålet i 2000, men kom til rette i 2011.ABC Nyheter - Fant tegneserie til 5,5 millioner (12.4.2011) 

Innhold
Action Comics #1 består av 11 separate historier, der Supermann har fått den største plassen. 

"Superman" (s. 1–13) av Siegel og Shuster.
"Chuck Dawson" (s. 14–19) av H. Fleming.
"Zatara Master Magician" (s. 20–31) av Fred Guardineer.
"South Sea Strategy" (s. 32–33) av Captain Frank Thomas.
"Sticky-Mitt Stimson" (s. 34–37) av Alger.
"The Adventures of Marco Polo" (s. 38–41) av Sven Elven.
"'Pep' Morgan" (s. 42–45) av Fred Guardineer.
"Scoop Scanlon the Five Star Reporter" (s. 46–51) av Will Ely.
"Tex Thompson" (s. 52–63) av Bernard Baily.
"Stardust" (s. 64) av "The Star-Gazer".
"Odds 'N Ends" (baksiden) av Sheldon Moldoff.

Referanser

Kategori:DC Comics
Kategori:Tegneserieutgivelser